ไฟแนนซ์ทูเดย์
“ไม่ว่าดอกไม้จะช่อใหญ่ซักแค่ไหน ก็ไม่สำคัญมากไปกว่าข้อความในการ์ดใบเล็กๆ”
9 เม.ย. 2555

“ไม่ว่าดอกไม้จะช่อใหญ่ซักแค่ไหน ก็ไม่สำคัญมากไปกว่าข้อความในการ์ดใบเล็กๆ”
หากนับจากเดือน ส.ค. 2553 ที่ 9 องค์กร นำโดย สมาคมนักข่าว นักหนังสือพิมพ์แห่งประเทศไทย สถานีโทรทัศน์ทีวีไทย สมาคมนักข่าววิทยุและโทรทัศน์ไทย สมาคมวิทยาลัยป้องกันราช




อาณาจักร (ฝ่ายวิชาการ) สถาบันรับรองมาตรฐานไอเอสโอ กระทรวงอุตสาหกรรม สถาบันเศรษฐกิจพอเพียง มูลนิธิดอกไม้และนกกระดาษเพื่อสันติภาพ คณะบริหารธุรกิจ มหาวิทยาลัยเกษตรศาสตร์ และบริษัท ไทยประกันชีวิต ร่วมกันระดมสมองหาทางออกให้กับประเทศ ด้วยการปลุกให้คนไทยตื่นภายใต้แนวคิด “เราจะส่งมอบประเทศไทยแบบไหนให้ลูกหลาน” ด้วยการลงทุนควักเงินเป็นล้านบาทเชิญ อดัม คาเฮน (Adam Kahane) ผู้เชี่ยวชาญในการแก้ปัญหาความขัดแย้งระดับโลก มาประเทศไทยเพื่อเสวนาออกแบบประเทศที่ยืนอยู่บนเขาควายแห่งความขัดแย้ง
...อดัม โด่งดังจากการนำกระบวนการจำลองสถานการณ์ในอนาคต มาช่วยสร้างสันติภาพในประเทศแอฟริกาใต้ยุค 90s ช่วงเปลี่ยนผ่านจากยุคแบ่งแยกสีผิว ซึ่งขณะนั้นเกิดการจลาจล เขาไปร่วมแก้สงครามการเมืองในโคลัมเบีย อาร์เจนตินา และปัญหาความขัดแย้งถึงขั้นเข่นฆ่ากันในกัวเตมาลา บัดนี้เกือบ 2 ปี คณะทำงานชุดนี้ยังไม่ทิ้งฝัน
...ต้องปรบมือและชื่นชมกับกลุ่มคนที่กำลังทำดีเพื่อตอบแทนแผ่นดินกลุ่มหนึ่ง นำทีมโดย ประมนต์ สุธีวงศ์ อดีตประธานกรรมการ ธนาคารไทยธนาคาร ประธานภาคีเครือข่ายต่อต้านคอร์รัปชั่น นพ.ประเวศ วะสี จุรี วิจิตรวาทการ และ สุมิท แช่มประสิทธิ์ ฯลฯ ยังคงเดินหน้าทำงานอย่างมุมานะ เขาฝันเห็นประเทศนี้เดินไปอย่างสงบสุขไร้ซึ่งความขัดแย้ง ตอนนี้กำลังระดมเงิน ระดมสรรพกำลังทั้งเงินและกำลังคนมาสร้างฝันนั้นให้กับคนไทย
พวกเขาฝันไม่มากครับ แค่ “ปันความรู้ ปลุก...ความคิด เปลี่ยน... การกระทำ” เพื่อให้ประเทศไทยก้าวผ่านจุดเปลี่ยนด้วยความสันติสุข ใครจะร่วมติดต่อไปได้ครับ...